ai4bharat/Pralekha huggingface dataset:
وزیراعظم کا دفتر
کواڈ لیڈران کی سربراہ کانفرنس میں وزیر اعظم کی شرکت
وزیر اعظم جناب نریندر مودی نے 20 مئی 2023 کو جاپان کے ہیروشما میں کواڈ لیڈران کی تیسری شخصی سربراہ کانفرنس میں آسٹریلیا کے وزیر اعظم انتھونی البانیز، جاپان کے وزیر اعظم فومیو کیشیدا اور ریاستہائے متحدہ امریکہ کے صدر جوزف بائیڈن کے ساتھ شرکت کی۔
قائدین نے ہند-بحرالکاہل میں پیش رفت کے بارے میں نتیجہ خیز بات چیت کی جس نے ان کی مشترکہ جمہوری اقدار اور اسٹریٹجک مفادات کی تصدیق کی۔ ایک آزاد، کھلے اور جامع ہند-بحرالکاہل کے لیے اپنے وژن کی رہنمائی میں، انھوں نے خودمختاری، علاقائی سالمیت اور تنازعات کے پرامن حل کے اصولوں کو برقرار رکھنے کی اہمیت کا اعادہ کیا۔ اس تناظر میں، انہوں نے ’کواڈ لیڈران کا وژن اسٹیٹمنٹ – ہند-بحرالکاہل کے لیے پائیدار شراکت دار‘ جاری کیا،جو ان کے اصولی نقطہ نظر کو واضح کرتا ہے۔
ہند-بحرالکاہل کی لچک اور خوشحالی کو مضبوط کرنے کے لیے رہنماؤں نے درج ذیل اقدامات کا اعلان کیا جو خطے کی ترقی کی ترجیحات کی تکمیل کریں گے:
A. صاف توانائی کی سپلائی چینز کی پہل جو تحقیق و ترقی میں سہولت فراہم کرے گی اور ہند-بحرالکاہل کی توانائی کی منتقلی میں معاونت کرے گی۔ اس کے علاوہ، صاف توانائی کی سپلائی چینز کے کواڈ اصولوں کو منظوری دی گئی تاکہ صاف توانائی کی سپلائی چین کی ترقی پر خطے کے ساتھ بات چیت کی رہنمائی کی جا سکے۔
B. خطے میں پالیسی سازوں اور پریکٹیشنرز کو ان کے ممالک میں پائیدار اور قابل عمل بنیادی ڈھانچے کے ڈیزائن، تعمیر اور ان کا انتظام کرنے میں مدد فراہم کرنے کے لیے’کواڈ انفراسٹرکچر فیلوشپ پروگرام‘۔
C. ان اہم نیٹ ورکس کو محفوظ اور متنوع بنانے کے لیے زیر سمندر کیبل کے ڈیزائن، مینوفیکچرنگ، بچھانے اور دیکھ بھال میں کواڈ کی اجتماعی مہارت سے فائدہ اٹھانے کے لیے ’کیبل کنیکٹویٹی اور لچک کے لیے شراکت داری‘۔
D. پلاؤ میں چھوٹے پیمانے پر او آر اے این، جو بحرالکاہل کے علاقے میں پہلی ہے، کی تعیناتی کے لیے کواڈ سپورٹ۔ انہوں نے اوپن، انٹرآپریبل اور محفوظ ٹیلی کام پلیٹ فارموں میں صنعت کی سرمایہ کاری کی حمایت کے لیے او آر اے این سکیورٹی رپورٹ بھی جاری کی۔
E . کواڈ انویسٹرز نیٹ ورک کو نجی شعبے کی قیادت والے پلیٹ فارم کے طور پر شروع کیا گیا ہے تاکہ اسٹریٹجک ٹیکنالوجیز میں سرمایہ کاری کو آسان بنایا جا سکے۔
F. لیڈروں نے بحری شعبے میں ہند-بحرالکاہل شراکت داری سے متعلق آگاہی کی پیش رفت کا خیرمقدم کیا، جس کا اعلان گزشتہ سال ٹوکیو میں ان کے سربراہی اجلاس میں کیا گیا تھا۔ انہوں نے کہا کہ اس پروگرام کے تحت جنوب مشرق اور بحرالکاہل میں شراکت داروں کے ساتھ ڈیٹا کا اشتراک جاری ہے اور جلد ہی بحر ہند کے علاقے میں شراکت داروں کو شامل کیا جائے گا۔
رہنماؤں نے اقوام متحدہ، اس کے چارٹر اور اس کی ایجنسیوں کی سالمیت کو برقرار رکھنے کی ضرورت پر اتفاق کیا۔ انہوں نے مستقل اور غیر مستقل دونوں زمروں میں اقوام متحدہ کی سلامتی کونسل کی رکنیت میں توسیع کے ذریعے کثیرالجہتی نظام کو مضبوط اور اصلاحات کے لیے اپنی کوششیں جاری رکھنے پر اتفاق کیا۔
وزیر اعظم نے کواڈ کے تعمیری ایجنڈے کو مستحکم کرنے اور خطے کے لیے ٹھوس نتائج کی فراہمی کی اہمیت پر زور دیا۔ قائدین نے اپنی باقاعدہ بات چیت جاری رکھنے اور کواڈ بات چیت کی رفتار کو برقرار رکھنے پر اتفاق کیا۔ اس تناظر میں وزیر اعظم نے کواڈ لیڈروں کو 2024 میں اگلی کواڈ سربراہ کانفرنس کے لیے ہندوستان آنے کی دعوت کی۔
ارضیاتی سائنس کی وزارت
19 نومبر 2021 کو جزوی چاند گرہن بھارت میں دیکھا جا سکے گا
نئی دہلی،11 نومبر، 2021/ 19 نومبر ، 2021  کو جزوی چاند گرہن نمودار ہوگا۔ بھارت سے، چاند طلوع ہوتے ہی جزوی چاند گرہن ختم ہوتا ہوا نظر آئے گا۔ یہ جزوی چاند گرہن اروناچل پردیش اور آسام کے انتہائی شمال مشرقی حصوں سے بہت ہی مختصر وقت کے لیے نظر آئے گا۔
بھارت کے محکمہ موسمیات کے ذرائع کے مطابق یہ چاند گرہن خطے کے جن حصوں میں نظر آئے گا ان میں مغربی افریقہ، مغربی یوروپ، شمالی امریکہ، جنوبی امریکہ، ایشیا، آسٹریلیا، بحر اقیانوس اور بحرالکاہل شامل ہیں۔
چاند گرہن کا جزوی مرحلہ بھارتی وقت کے مطابق 12 بج کر 48 منٹ سے شروع ہوگا۔ یہ جزوی مرحلہ بھارتی وقت کے مطابق چار بج کر 17 منٹ پر ختم ہو جائے گا۔
اگلا چاند گرہن بھارت سے 8 نومبر 2022 کو نظر آئے گا۔ یہ مکمل چاند گرہن ہوگا۔
چاند گرہن پورے چاند والے دن نظر آتا ہے جب قرہ ارض سورج اور چاند کے درمیان آجاتی ہے اور جب یہ تینوں ہی اجرام فلکی ایک ہی قطار میں آجاتے ہیں۔ ایک پورا چاند گرہن اس وقت نمودار ہوتا ہے جب پورا چاند زمین کی پرچھائی کے زیر تلے آجاتا ہے اور جزوی چاند گرہن اُس وقت ہوتا ہے جب چاند کا صرف ایک حصہ زمین کی پرچھائی کے زیر تلے آجاتے ہے۔
صدر جمہوریہ کا سکریٹریٹ
انڈین ڈیفنس اسٹیٹس سروس، انڈین اسکل ڈیولپمنٹ سروس، انڈین ٹریڈ سروس اور انڈین ٹیلی کام سروس کے افسران/زیر تربیت افسران نے صدر جمہوریہ سے ملاقات کی
انڈین ڈیفنس اسٹیٹس سروس، انڈین اسکل ڈیولپمنٹ سروس، انڈین ٹریڈ سروس اور انڈین ٹیلی کام سروس کے افسران/زیر تربیت افسران نے آج  راشٹرپتی بھون میں صدر جمہوریہ ہند، محترمہ دروپدی مرمو سے ملاقات کی۔
افسران سے خطاب کرتے ہوئے، صدر جمہوریہ نے کہا کہ متعلقہ سروسز کا حصہ بننے کے بعد، ان کا بنیادی مقصد ملک اور اس کے عوام کی پوری سنجیدگی کے ساتھ خدمت کرنا ہونا چاہیے۔ پبلک سرونٹس کے طورپر اپنے سفر کےد وران، انہیں تبدیلیاں پیدا کرنے کے مواقع ملیں گے۔ ان تبدیلیوں سے لوگوں کی زندگی بدل سکتی ہے۔ انہیں یقین تھا کہ اگر نوجوان افسران لوگوں کی خدمت کرنے کی راہ پر چلیں، تو انہیں اپنے کام سے کافی اطمینان حاصل ہوگا۔
صدر مملکت کو یہ جان کر خوشی ہوئی کہ ڈائریکٹوریٹ جنرل آف ڈیفنس اسٹیٹس نے دفاعی املاک کے انتظام کے لیے سیٹلائٹ امیجری، جغرافیائی و خلائی تکنیک اور مصنوعی ذہانت جیسی ٹیکنالوجیز کو اپنایا ہے۔ انہوں نے انڈین ڈیفنس اسٹیٹس سروس کے افسران پر زور دیا کہ وہ چھاؤنیوں کی مؤثر انتظامیہ کے لیے ٹیکنالوجی کا زیادہ سے زیادہ استعمال کریں۔
صدر جمہوریہ نے کہا کہ ہندوستانی ٹیلی کام سروس کے افسران کے کریئر میں ٹیکنالوجی کا اور بھی زیادہ مرکزی کردار ہے۔ گزشتہ دو دہائیوں کے دوران ہندوستان میں ٹیلی کام انقلاب آیا ہے۔ ہندوستان میں موبائل ٹیلی فونی اور تیز تر انٹرنیٹ نیٹ ورکس کے آغاز نے ملک کو اپنی وسیع ڈیجیٹل صلاحیت کو استعمال کرنے کے قابل بنایا ہے۔ ترقی یافتہ ملک کا درجہ حاصل کرنے کے لیے ہمارے لیے بہترین معیار کی ٹیلی کام اور انٹرنیٹ سروسز کا ہونا ضروری ہے۔ ایسے میں جب کہ ہم 5 جی موبائل ٹیلی فونی کی طرف منتقل ہو رہے ہیں، تکنیکی ترقی اور اس کے نفاذ میں تیزی آنے والی ہے۔ انڈین ٹیلی کام سروس کے افسران کی ذمہ داری ہے کہ وہ ان پیش رفتوں سے باخبر رہیں۔
انڈین اسکل ڈیولپمنٹ سروس کے افسران سے خطاب کرتے ہوئے صدر جمہوریہ نے کہا کہ ہماری آبادی کی صلاحیتوں سے فائدہ اٹھانے کے لیے ہمارے بڑے انسانی وسائل کو مناسب طور پر ہنر مند ہونے کی ضرورت ہے۔ اپنے لوگوں کو ہنر مند بنانا بہت ضروری ہے کیونکہ یہ ہماری کام کرنے کی عمر کی آبادی کو پیداواری بنائے گا اور ہمارے ملک کی ترقی میں مدد کرے گا۔ انہوں نے اس اعتماد کا اظہار کیا کہ انڈین اسکل ڈیولپمنٹ سروس کے افسران اپنے نئے نقطہ نظر اور سوچ کے ساتھ مہارت کے ماحولیاتی نظام کی حوصلہ افزائی میں اہم کردار ادا کریں گے۔
انڈین ٹریڈ سروس کے زیر تربیت افسران سے خطاب کرتے ہوئے صدر جمہوریہ نے کہا کہ آج ہندوستان کی ترقی کی کہانی بہت امید افزا ہے۔ جیسا کہ ہم پانچ ٹریلین ڈالر کی معیشت بننے کا ارادہ رکھتے ہیں، ہم ان جیسے نوجوان افسروں کے ذریعے اہم کردار ادا کرنے کے منتظر ہیں۔ انہوں نے کہا کہ کووڈ-19 اور دیگر جغرافیائی و سیاسی واقعات کی وجہ سے عالمی سپلائی چین میں رکاوٹ نے مختلف شعبوں میں سرمایہ کاری کے نئے مواقع کھولے ہیں۔
صدر جمہوریہ کی تقریر ملاحظہ کرنے کے لیے براہ کرم یہاں کلک کریں۔
کامرس اور صنعت کی وزارتہ
غیر روایتی خطوں سے برآمدات کو زبردست فروغ ، چھتیس گڑھ سے مہوا پھولوں اور اتراکھنڈ سے ہمالیائی بکرے کے گوشت کی فرانس اور متحدہ عرب امارات کو برآمد
اے پی ائی ڈی کی زرعی بر آمدات کے فروغ کے لیے لاؤس کے ساتھ ورچوئل میٹنگ
اے پی ائی ڈی نے سعودی عرب میں ڈریگن فروٹ کے فروغ کے پروگرام کا اہتمام کیا
حکومت کی جانب سے ان خطوں سے زرعی اور ڈبہ بند خوراک کی بر آمدات پر زور جو پہلے ملک کے بر آمداتی نقشے پر نہیں تھے ، اب نتیجہ خیز ثابت ہونے لگا ہے ۔
زرعی پیداوار اور ڈبہ بند خوراک کی بر آمدات کے فروغ کی اتھارٹی نےآج چھتیس گڑھ سے مہوا پھولوں اور اراکھنڈ سے ہمالیائی بکرے کے گوشت کی بر آمدات میں آسانی پیدا کی ہے۔ یہ بالترتیب فرانس اور متحدہ عرب امارات کو بر آمد کئے جانے ہیں۔
ڈریگن فروٹ جیسے خاصی پھلوں کی بر آمدات کے لیے بھی APEDAنے سعودی عرب کی مارکیٹ میں ایک پروموشنل پروگرام کا اہتمام کیا۔
پہلی مرتبہ ڈی ہائیڈریٹڈمہوا پھول بزریعہ سمندر فرانس بھیجے گئے۔ یہ پھول چھتیس گڑھ کے کوربا ضلع سے حاصل کیے گئے ۔ ان کا استعمال شراب، ادویات اور سیرپ بنانے میں ہوتا ہے۔
چھوٹے کسانوں کی آمدنی بڑھانے کے اتراکھنڈ کے پہاڈی علاقوں کے گاؤوں سے حاصل شدہمالیائی بکرے کے گوشت کی ایک کھیپ دوبئی، متحدہ عرب امرات کو بھیجی گئی ۔اتراکھنڈ سے گوشت کی بر آمد سے کسانوں کی آمدنی بڑھے گی اور ان کا اقتصادی درجہ بہتر ہوگا ۔
اس دوران زرعی پیداوار کی بر آمد ات کی صلاحیت کو بڑھانے کے لیے APEDAنے آج ہندستانی سفارتخانے کے ساتھ مل کر لاؤپیپلز ڈیموکریٹک ریپبلک کے ساتھ مل کر ایک ورچوئل خریدار کنندہ میٹنگ کا اہتمام کیا ۔ یہ میٹنگ APEDAکے زریعے مختلف ملکوں کے ساتھ زرعی پیداوار اور ڈبہ بندخوراک کی بر آمدات کے فروغ کے لیے VBSMسلسلے کی 37 ویں میٹنگ تھی ۔
مشہور پھلوں کی بر آمدات کو فروغ دینے کے لیے APEDAنے ہندستانی سفارتخانے کے ساتھ مل کر آج سعودی عرب مارکیٹ میں ڈریگن فروٹ کی بر آمد کو فروغ دینے کے لیے ایک پروگرام کا اہتمام کیا ۔
APEDAنے حال ہی میں مہاراشٹر، گجرات، مغربی بنگال سے ڈریگن فروٹ کی برطانیہ ، بحرین اور سعودی عرب کو بر آمدات کے لیے آسانی پیدا کی ہے۔ فی الحال ڈریگن فروٹ کرناٹک ، کیرلا، تملناڈو، مہاراشٹر ، گجرات ، اڈیسہ ، آندھرا پردیش اور انڈمان اور نکوبار جزائر میں پیدا ہوتا ہے اب مغربی بنگال اس پھل کی کاشت میں قدم رکھ رہا ہے ۔
<><><><><>
ش ح،ع س، ج
U.No. : 8143
(Visitor Counter : 175
بجلی کی وزارت
بھارت نے بمسٹیک انرجی سنٹر  کی اعلیٰ اختیاراتی ادارے کی پہلی میٹنگ کی میزبانی کی
بھارت نے 27 فروری 2023 کوبنگلورو کے شنگی-لا ہوٹل میں بمسٹیک انرجی سینٹر  کے اعلیٰ اختیاراتی ادارے گورننگ بورڈ کی پہلی میٹنگ کی میزبانی کی۔ بجلی کی وزارت کے ایڈیشنل سکریٹری اور بی ای سی کے گورننگ ادارے کے چیئرپرسن جناب اجے تیواری نے بمسٹیک ممبر ملکوں کے مندوبین کا خیرمقدم کیا اور انہیں بمسٹیک ممالک کے درمیان جاری تعاون کے بارے میں ایک مختصر پس منظر سے واقف کرایا۔
اس میٹنگ میں تمام بمسٹیک ممالک کی سرگرم شرکت دیکھنے میں آئی۔ ان ممالک میں بنگلہ دیش، بھوٹان، بھارت، میانمار، نیپال، سری لنکا اور تھائی لینڈ کے ساتھ ساتھ بمسٹیک سکریٹریٹ شامل ہیں۔ تمام رکن ممالک نے طویل وقفے کے بعد اجلاس منعقد کرنے کے موقع کو سراہا ۔
میٹنگ کے دوران ہندوستان کی ’’پڑوسی پہلے‘‘ اور ’’ایکٹ ایسٹ‘‘ پالیسیوں پر روشنی ڈالی گئی۔ اُن علاقوں کی ایک تصویر بھی پیش کی گئی، جن سے بمسٹیک ممالک ایک دوسرے سے سیکھ سکتے ہیں۔
بمسٹیک انرجی سنٹر کے میزبان کے طور پر، بھارت نے ہندوستان میں بمسٹیک انرجی سنٹر  کے قیام پر ایک پریزنٹیشن دی۔ رکن ممالک کو اس بات سے واقف کرایا گیا کہ بی ای سی کو سنٹرل پاور ریسرچ انسٹی ٹیوٹ  بنگلورو کے احاطے میں رکھا جائے گا۔
جناب گھنشیام پرساد، چیئرپرسن، سی ای اے کو بمسٹیک انرجی سنٹر کے پہلے ایگزیکٹو ڈائریکٹر کے طور پر نامزد کیا گیا۔ میٹنگ میں ’’ بھارت کی جمہوریائی حکومت اور بمسٹیک سکریٹریٹ کے درمیان میزبان ملک کے معاہدے‘‘ پر غوروخوض کیا گیا اور اسے حتمی شکل دی گئی۔ بمسٹیک کی مستقل ورکنگ کمیٹی کے ساتویں اجلاس میں اس سلسلے میں سفارش کوزیر غور لایا گیا تھا۔
بمسٹیک خطے میں توانائی کے موجودہ منظر نامے پر غور کرتے ہوئے، میٹنگ نے بی ای سی کے خصوصی ونگز کے تحت درج ذیل اضافی شعبوں کو شامل کرنے کی سفارش کی:
 سائبر سیکیورٹی،
 گرین ہائیڈروجن
 توانائی کی منتقلی
رکن ممالک نے بمسٹیک انرجی سنٹر کے گورننگ بورڈ کے پہلے اجلاس کے انعقاد کے لئے ہندوستان کی کوششوں کی ستائش کی۔ تمام ممالک نے اس بات کا بھی اظہار کیا کہ بمسٹیک کے ایسے اجلاس زیادہ کثرت سے منعقد کئےجا سکتے ہیں۔
وزیراعظم کا دفتر
وزیراعظم کی فن لینڈ کے وزیراعظم سے ملاقات
وزیر اعظم جناب نریندر مودی نے، کوپن ہیگن میں دوسری ہند-نارڈک سربراہ کانفرنس کے موقع پر، فن لینڈ کی وزیر اعظم عزت مآب محترمہ سانا مارین سے ملاقات کی۔ دونوں رہنماؤں کے درمیان یہ پہلی بالمشافہ ملاقات تھی۔
دونوں فریقوں نے 16 مارچ 2021 کو ہونے والی دو طرفہ ورچوئل سربراہ کانفرنس کے نتائج کے نفاذ میں ہونے والی پیش رفت پر اطمینان کا اظہار کیا۔
دونوں رہنماؤں نے نوٹ کیا کہ سائنس اور تعلیم میں پائیداری، ڈیجیٹلائزیشن اور تعاون جیسے شعبے دو طرفہ شراکت کے اہم ستون ہیں۔ انہوں نے،مصنوعی انٹیلیجنس، کوانٹم کمپیوٹنگ، مستقبل کی موبائل ٹیکنالوجیوں، کلین ٹیکنالوجیوں اور سمارٹ گرڈز جیسی نئی اور ابھرتی ہوئی ٹیکنالوجیوں کے شعبوں میں تعاون میں اضافہ کرنے کے مواقع پر تبادلہ خیال کیا۔
وزیر اعظم نے فن لینڈ کی کمپنیوں کو ہندوستانی کمپنیوں کے ساتھ شراکت داری کرنے اور ہندوستانی بازارمیں، خاص طور پر ٹیلی کام بنیادی ڈھانچے اور ڈیجیٹل تبدیلیوں میں پیش کیے جانے والے بے پناہ مواقع سے، فائدہ اٹھانے کی دعوت دی۔
علاقائی اور عالمی صورت حال اور بین الاقوامی تنظیموں میں وسیع ترتعاون پر بھی تبادلہ خیال کیا گیا۔
وزیراعظم کا دفتر
ملک کے نوجوانوں کو بااختیار بنانا ہماری حکومت کے کام کی اولین ترجیح ہے: وزیر اعظم کا بیان
وزیر اعظم جناب نریندر مودی نے ایک ایکو نظام تشکیل دینے کے حکومت کے عزم کے بارے میں ویڈیوز ، آرٹیکلس ، گرافکس اور معلومات مشترک کی ہیں۔ جہاں ہر نوجوان کی خواہشات اور آرزو پوری کی گئی ہیں۔
وزیر اعظم نے ٹویٹ کیا :
ہمارے ملک کے نوجوانوں کو بااختیار بنانا حکومت کے کام کی اولین ترجیح ہے۔ گو ناگو ں شعبوں میں ہم ایک ایسا ایکو نظام تشکیل دینے کے تئیں پُر عزم ہیں جہاں ہر نوجوان کی خواہشات پوری ہوں۔
‘نو جوانوں کو با اختیار بنانے کے نو سال ’
9#YearsOfEmpoweringYouth‘‘
جدید اور قابل تجدید توانائی کی وزارت
قابل تجدید توانائی کو اپنانے کے لئے ترغیبات
بجلی اور نئی اور قابل تجدید توانائی کے مرکزی وزیر جناب آر کے سنگھ نے آج لوک سبھا میں ایک تحریری جواب میں بتایا ہے کہ حکومت نے ملک میں قابل تجدید توانائی کو فروغ دینے کے لئے مختلف اقدامات کئے ہیں۔ ان میں شامل ہیں:
- آٹو میٹک روٹ کے تحت 100 فیصد تک ایف ڈی آئی کو اجازت دینا،
- 30 جون 2025 تک شروع کئے جانے والے سولر اور ونڈ پاور منصوبوں کی بین ریاستی فروغ کے لئے بین ریاستی ٹرانسمینشن سسٹم  کے چارجز کا خاتمہ،
- سال 2022 تک قابل تجدید خریداری کی پابندیوں  کے لئے سمت کا اعلان،
- قابل تجدید توانائی پیدا کرنے والوں کے لئے زمین اور ٹرانسمیشن فراہم کرنے کی غرض سے بہت بڑے قابل تجدید توانائی کے پارکوں کی تعمیر،
- پردھان منتری کسان اورجا سرکشا اور اتھان مہا ابھیان  ، سولر روف ٹاپ فیز ۔II، 12 ہزار میگا واٹ سی پی ایس یو منصوبہ فیز ۔II وغیرہ ،
- قابل تجدید بجلی کو منتقل کرنے کے لئے ماحول دوست توانائی راہداری منصوبے کے تحت نئی ٹرانسمیشن لائنوں کا بچھایا جانا ، نئے ذیلی اسٹیشنوں کی صلاحیت پیدا کرنا،
- سرمایہ کاری کو راغب کرنے اور اس کے لئے سہولیات پیدا کرنے کی غرض سے پروجیکٹ ڈیولپمنٹ سیل کا قیام ،
- گرڈ سے جڑے سولر پی وی اور وانڈ پروجیکٹ سے بجلی کی خریداری کے لئے ٹیرف پر مبنی مسابقتی بولی کے عمل کے لئے معیاری بولی لگانے کے رہنما خطوط،
- حکومت نے احکامات جاری کئے ہیں کہ بجلی لیٹر آف کریڈٹ  کے سلسلے میں فراہم کی جائے گی یا پیشگی ادائیگی کے ذریعہ، تاکہ تقسیم کے لائسنس رکھنے والوں کی طرف سے قابل تجدید توانائی پیدا کرنے والی فرموں کو بروقت ادائیگی کو یقینی بنایا جاسکے۔
وزارت بہت سے تحقیقاتی اداروں اور صنعتی برادری کے ذریعہ ’’قابل تجدید توانائی کی تحقیق اور ٹکنالوجی کی ترقی کا پروگرام ‘‘ کے نام سے ایک منصوبے کو مدد دے رہی ہے، جس پر دیسی ٹکنالوجی کی ترقی اور مینوفیکچرنگ کو مدد دینے کے لئے عمل کیا جارہا ہے۔اس کا مقصد ملک بھر میں نئی اور قابل تجدید توانائی کا ایک کارگر اور کفایتی انداز میں بڑے پیمانے پر استعمال کیا جانا ہے۔
اس اسکیم کے ذریعہ صنعتی برادری کے ساتھ تعاون کرتے ہوئے تحقیق اور ٹکنالوجی کی ترقی کی تجاویز کی حکمت افزائی کی جاتی ہے اور سرکاری / غیر منفعتی تحقیقی تنظیموں کو 100 فیصد تک ، اور 50 سے 70 فیصد تک صنعتوں ، اسٹارٹ اپس، نجی اداروں، صنعت کاروں اور مینوفیکچرنگ یونٹس کومالی امداد دی جاتی ہے۔
۔۔۔۔۔۔۔۔۔۔۔
ش ح۔ س ب ۔ ن ا۔
U- 1126
(Visitor Counter : 123
وزارت خزانہ
آئی ایف ایس سی اے اتھارٹی بورڈ نے 2 ضابطوں کو منظوری دی
نئی دہلی، 27 اکتوبر 2020: آج بین الاقوامی مالیاتی خدمات مراکزکی اتھارٹی بورڈ  کی میٹنگ انعقادکیا گیا۔بورڈ نے تفصیلی تبادلہ خیال کے بعد مندرجہ ذیل ضابطوں کو منظور کیا۔
اے۔ بین الاقوامی مالیاتی خدمات مراکزکی اتھارٹی بورڈضابطے ،2020
بھارت سرکار نے آئی ایف ایس اے کی سفارش کومنظورکرتے ہوئے بلین اسپاٹ ڈلیوری کنٹریکٹ اور بلین ڈپازٹری کو آئی ایف ایس اےقانون 2019 کے تحت مالی مصنوعات اور متعلقہ خدمات کی نوٹیفکیشن 30 اگست کو مالی خدمات کے تحت جاری کی ہے۔
آئی ایف ایس اے کو بلین ایکس چنج کو چلانے کی ذمہ داری سونپی گئی ہے۔ بھارت میں ایسا پہلی بار ہوا ہے کہ ایک ہی ادارہ بلین ایکس چنج میں بلین اسپاٹ اور ڈیریویٹو کانٹریکٹ کے کاروبار کو منضبط کرےگا۔
اتھارٹی نے آج کی میٹنگ میں بلین کے ضابطوں سے متعلق مسودے کو منظوری دے دی ۔اس سے بلین کی ٹریڈنگ یعنی بلین ایکس چینج ، ڈپازیٹری ، کلیئرنگ ہاؤس اور والٹ کے پورے نظا م کو قائم کرنے کی راہ ہموار ہوگی۔
بلین ایکس چنج ضابطوںکی اہم خصوصیات اس طرح ہیں:
- بلین ایکس چنج اورکلئیرنگ کارپوریشن کے کام کاج اورعمومی فرائض کا تعین ۔
- بلین ایکس چنج اور کلئیرنگ کارپوریشن کی ملکیت اور حکمرانی ۔
- بلین ڈپازٹریوں ، شرکا اور منافع دینے والے مالکان کے حقوق اورفرائض کا تعین ۔
- اتھارٹی کے ذریعہ والٹ منیجر کے رجسٹریشن کی تفویض۔
- بلین ڈپازٹریوں کے رول۔
- بلین ایکس چنج کے کام کاج کےدیگر پہلوؤں کا تعین ۔
بلین ایکس چنج قانون میں کاروبار کرنے والے ارکان ، بازار کے دیگر متعلقین جیسے کاروباری ارکان ، کلئرنگ ارکان ، بلین ڈپازٹریاں ، والٹ منیجر وغیرہ کے لئے ایک مربوط پلیٹ فارم فراہم کرنا ہے تاکہ بلین بازار اور بلین کانٹریکٹ میں شفافیت پید ا ہوسکے اور معیار بندی کا سبب ۔
بی ۔ اے۔ بین الاقوامی مالیاتی خدمات مراکزکی اتھارٹی بورڈ ضابطے ،2020
16 اکتوبر 2020 کو بھارت سرکار نے آئی ایف ایس سی اے کی سفارشات کو منظورکرتے ہوئے گلوبل ان ہاؤس سینٹر  کو مالی خدمت کے طورپر مالی مصنوعات اور خدمات فراہم کرنے کے لئے نوٹیفکیشن جاری کیا تھا۔
اتھارٹی کےذریعہ منظور کردہ ضابطوں کی اہم خصوصیات مندرجہ ذیل ہیں:
- جی آئی سی اتھارٹی کے ذریعہ منظورکردہ کسی بھی طریقے سے اپنا کاروبار چلاسکتی ہے جس میں برانچ کی شکل بھی شامل ہے۔
- امیدوار اکائی کی مالیاتی خدمت گروپ کو فراہم کی جانے والی سہولت کسی مالی مصنوعات کے متعلق مالی خدمات فراہم کرنے کے مقصدسے ہونی چاہئے ۔
- مالیاتی خدمات گروپ کی تعریف ایک ایسی اکائی کے طور پر کی گئی ہے جس کو مالی خدمات منضبط کرنے والے ادارے کے ذریعہ یا کسی دیگر اہل ادارے کے ذریعہ جو مالیاتی سرگرمیوں کو اپنے دائرہ اختیار میں چلاتا ہے ،جس میں اس کی ہولڈنگ ذیلی یا معاون کمپنیوں ، شاخ یا کسی ہولڈنگ کمپنی کی شاخ جو خود کسی کمپنی کے ذیل میں ہو،شامل ہیں ۔
- مالیاتی گروپ کو امیدوار اکائی کے ذریعہ فراہم کردہ سپورٹ خدمات مالی مصنوعات کے تعلق سے مالی خدمات فراہم کرنے کے مقصدسے ہونی چاہئے۔
- آئی ایف ایس سی اےمیں قائم کردہ جی آئی سی کوٹیکس کی چھوٹ سمیت وہ تمام رعایتیں حاصل ہوں گی جو آئی ایف ایس سی اے یونٹ پر قابل اطلاق ہیں۔
حالیہ برسوںمیں بھارت نے جی آئی سی ملک میں انتہائی ہنر مند ٹیلنٹ پول کو بنانے میں معاون ثابت ہوئی ہیں۔ بھارت ڈجیٹائزیشن کے میدان میں دنیا کا اہم مرکزکے طور پر ابھرا ہے۔جس میں ڈجیٹل ٹیلنٹ کا سب سے بڑا ذخیرہ موجود ہے۔این جی آئی سی سے روزگار کے زبردست مواقع پیداہونے کا امکان ہے۔
بھارت سرکار مذکورہ بالا ضوابط کو جلد نوٹیفائی کرے گی۔
وزارت دفاع
ہندستانی بحریہ اکیڈمیں میں پاسنگ آؤٹ پریڈ کا انعقاد
27 نومبر 2021 کو بحریہ اکیڈمی میں موسم خزاں کی ٹرم 2021 کاانعقاد
نئی دہلی، 27- نومبر 2021/ ہندستانی بحریہ اکیڈمی  ایزیمالا میں27 نومبر 2021 کو منعقدہ ایک شاندار پاسنگ آؤٹ پریڈ  میں 231 ٹرینیز  میں 101 آئی این اے سی کے مڈشپ مین ، 31 نیول اورینٹیشن کورس  کے کیڈٹ اور 33 نیول اورینٹیشن کورس  کے کیڈٹ اپنی ابتدائی تربیت کے اختتام پر پاس آؤٹ ہوئے۔
مالدیپ کی معزز وزیر دفاع محترمہ ماریا احمد دیدی نے پریڈ کا جائزہ لیا جنہوں نے سریمونیل ریویو کے پورا ہونے پر ہونہار مڈشپ مین اور کیڈڈس کو تمغہ عطا کئے۔ جنوبی بحریہ کما ن کے سلیب آفیسر کمانڈ نگ ان چیف ، وائس ایڈمیرل انل کمار چاولہ، پی وی ایس ایم ، اے وی ایس ایم ، این ایم، ڈی ایس ایم ، اے ڈی سی آپریشن افسران تھے۔
ہندستانی بحریہ اکیڈمی بی ٹیک کورس کے لئے ’ صدر جمہوریہ طلائی تمغہ‘ میڈ شپ مین رنجن کمار سنگھ کو عطا کیا گیا۔ تمغہ جیتنےوالے دیگر فاتحین اس طرح تھے:
- آئی این ا ے سی بی ٹیک کورس کے لئے سی این ایس چاندی کا تمغہ-مڈشپ مین کووش کنکران
- آئی این اے سی بی ٹیک کور س کے لئے
ایف او سی-ان سی-جنوب کانسہ کا تمغہ-مڈشپ مین سواپنل شوم
- این او سی  کے لئے سی این ایس طلائی تمغہ، کیڈٹ برد ایس شنڈے
- این او سی  کے لئے ایف او سی ان سی ساؤتھ چاندی کا تمغہ کیڈٹ چنتن چھتبر
- کمانڈنٹ ، این او سی کے لئے آئی این اے کانسہ تمغہ  کیڈٹ راہل رانا
- این او سی  کے لئے سی این ایس طلائی تمغہ –کیڈٹ اورتی بھٹ
- کمانڈنٹ ، این او سی  کے لئے آئی این اے چاندنی کا تمغہ – کیڈٹ سمرن پی کور
- سب سے بہترین آل راؤنڈ کیڈٹ کے لئے زمرون ٹرافی – کیڈٹ اورتی بھٹ
کامیاب ٹرینیز اپنی چمچاتی اور رائفلوں کے ساتھ سیلوٹ کی حالت میں روایتی ’اولڈ لینگ سائن‘ کی دھن –دنیا بھر میں مسلح فوج کے ذریعہ بجائی جانے والی د ل کو چھونی والی وداعی دھن جب ساتھیوں اور ساتھ کام کرنے والوں کو الوداع کیا جاتا ہے۔ ہندستانی بحریہ اکیڈمی میں ان کے ’آخری قدم‘ کے لئے وداع کیا جاتا ہے ، کے ساتھ اکیڈمی کے کوارٹر ڈیک ان سلو مارچ کے سامنے سے مارچ کرتے ہوئے گزرے۔
مالدیپ کی وزیر دفاعی محترمہ ماریہ احمد دیدی نے پریڈ میں ٹرینیز یا تربیت لینے والوں کو انکی بے نقص ٹرن آؤٹ اسمارٹ ڈرل اور پریڈ پر لے کےساتھ مبارک باد دی۔ معائنہ افسران فرض، عزت اور شجاعت کی بنیادی اقدار پر زور دیا ۔ معائنہ افسر اور دیگر اہم شخصیات نے پاس ہونےو الے ٹرینیز کی رینک اسٹرپ کو لگایا اور ان کو اس سخت تربیت کے کامیاب اختتام کے لئے مبارک باد دی۔ یہ افسران خصوصی علاقوں میں اپنی تربیت کو اور بہتر کرنے کے لئے بحریہ کے مختلف جہازوں اور اداروں میں جائیں گے۔ کووڈ -19 کے دوران کیڈٹس کو تربیت دینے کے چیلنجز سے بھرپور مقاصد کو پورا کرنے اور آئی این اے میں آٹم ٹرن 2021 کے کامیاب اختتام میں اکیڈمی کے ذریعہ قائم کی گئی احتیاطی تدابیر کا اہم کردار تھا۔
ش ح۔ ش ت۔ ج
Uno-3373
(Visitor Counter : 91
وزارت اطلاعات ونشریات
پرسار بھارتی خرید پالیسی
نئی دہلی،15جون؍2022
پرسار بھارتی میں کاروبار کرنے میں آسانی کے جذبے سے پہلی بار پرسار بھارتی ممبر ڈی پی ایس نیگی، ایڈیشنل سیکریٹری نیرجا شیکھر ا ور دیگر اعلیٰ افسران کی موجودگی میں آئی اینڈ بی کے سیکریٹری جناب اپورو چندر کے ذریعے ایک خرید پالیسی جاری کی گئی۔
پرسار بھارتی خرید پالیسی آل انڈیا ریڈیواور دور درشنسمیت تمام پرسار بھارتی ورٹیکل میں تمام خرید اداروں کو سب سے زیادہ مقابلہ جاتی قیمتوں پر اشیاء خدمات اور مذکور معیارات کے کام کی خرید کے لئے غیر جانب دارانہ منصفانہ اور شفاف طریقے سے ایک ہدایت ہے۔ اسے پورا کرنے کے لئے پرسار بھارتی کو ایک یکساں اور اچھی طرح سے تیار شدہ پالیسی ضابطے اور عمل کی ضرورت تھی، تاکہ یہ یقینی بنایا جاسکے کہ اہم کام وقت پر اچھی طرح سے اجتماعی طریقے سے اور کم سے کم لاگت کے ساتھ پورا ہو سکے۔
خرید پالیسی جاری کرنے کے موقع پر آئی اینڈ بی کے سیکریٹری جناب اپورو چندرا نے اس طرح کی مربوط پالیسی لانے میں پرسار بھارتی کی کوششوں کی ستائش کی، جو تنظیم کو کئی میل کے پتھر وقت پر حاصل کرنے میں مدد کرے گی۔
خرید عمل کو خرید کے طریقوں کے ساتھ اہم مرحلوں میں الگ کیا جائے گا، جو معیار اور خرید وقت میں کمی کو متاثر کرے گا۔
ممبر  اور ممبر  جناب ڈی پی ایس نیگی نے کہا’’مجھے یقین ہے کہ مربوط پالیسی خرید عمل میں تیزی لانے میں مدد کرے گی، جس کے نتیجے میں بجٹ کا وقت پر استعمال ہوگااور خاص طور سے بنیادی ڈھانچہ پروجیکٹوں کے لئے وقت کی حد کو پورا کیا جاسکے گا۔‘‘خرید سرگرمیوں کے مختلف مرحلوں کے لئے مقرر شدہ وقت –حد ادارے کے خرید سسٹم کی اہلیت میں اضافہ کرے گا۔اس دستاویز کا ایک پی ڈی ایف ایڈیشن پرسار بھارتی کی ویب سائٹ: https://prasarbharati.gov.in پر دستیاب ہوگا۔
پیٹرولیم اور قدرتی گیس کی وزارت
تیل اور گیس کے سرکاری یونٹوں نے ایک روحانی اسمارٹ ہل ٹاؤن کے طورپر شری بدری ناتھ دھام کی تعمیر اور تجدید کے لئے مفاہمت ناموں پر دستخط کئے
اتراکھنڈ کے وزیر اعلیٰ اور پٹرولیم وقدرتی گیس واسٹیل کے وزیر مشترکہ طورپر دستخط کئے جانے کے وقت موجود تھے
نئی دہلی، 06 مئی 2021: تیل اور گیس کے سرکاری یونٹ - انڈین آئل ، بی پی سی ایل ، ایچ پی سی ایل ، او این جی سی اور گیل نیز شری بدری ناتھ اُتھّان چیریٹیبل ٹرسٹ کے مابین آج ایک مفاہمت نامے پردستخط کئے گئے، جس کا مقصدشری بدری ناتھ دھام کی ، ایک روحانی اسمارٹ ہل ٹاؤن کے طور پر تعمیر وتجدید کرنا ہے۔ مفاہمت نامے پر یہ دستخط اتراکھنڈ کے وزیر اعلیٰ جناب تیرتھ سنگھ راوت ، پٹرولیم اور قدرتی گیس اور اسٹیل کے مرکزی وزیر جناب دھرمیندر پردھان ، اتراکھنڈ کے سیاحت کے وزیر جناب ستپال مہاجن ، ایم او پی این جی کے سکریٹری جناب ترن کپور ، اتراکھنڈ کے چیف سکریٹری جناب اوم پرکاش ، ایم او پی این جی اتراکھنڈ سرکار اور تیل اور گیس کے سرکاری یونٹوں کے سینئر افسرا ن کی موجودگی میں کئے گئے۔
مفاہمت نامے کے مطابق تیل اور گیس کے سرکاری یونٹ ،ترقیاتی سرگرمیوں کے پہلے مرحلے میں 99.60 کروڑروپے کا تعاون دیں گے ، جن میں دریا کے پشتوں کا کام ، سبھی طرح کی گاڑیوں کے لئے ایک گزرگاہ کی تعمیر ، پلوں کی تعمیر ، موجودہ پلوں کی تزئین کا ری ، ٹھہرنے کی جگہوں والی گروکل سہولیات کا قیام ، بیت الخلا کی تعمیر اور پینے کے پانی کی سہولیات ،سڑکوں پر روشنی کا انتظام اور مرال پینٹنگس کا کام شامل ہے۔
اس موقع پر اظہار خیال کرتے ہوئے جناب پردھان نے کہا کہ چار دھام روحانی ، مذہبی اور ثقافتی وجوہات سے لاکھوں بھارتیو ں کے قریب ہے ۔ تیل اور گیس کے سرکاری یونٹ بدری ناتھ کے نہ صرف ترقیاتی کا م میں تعاون دیں گے بلکہ یہ کیدار ناتھ، اترکاشی ، یمنوتری اور گنگوتری کی ترقی کا بھی حصہ ہے۔ انہوں نے کہا کہ بدری ناتھ مندر کو اس کے مذہبی تقدس اور خطے کی مذہبی اہمیت سے سمجھوتہ کئے بغیر ایک چھوٹا ،اسمارٹ اور مذہبی شہر بنانے کی وزیر اعظم نریندر مودی کی بتائی ہوئی سمت میں ، آج کی تقریب ایک اہم سنگ میل کی حیثیت رکھنے والی تقریب ہے۔
تیل اور گیس کے سرکاری یونٹوں کی ، سہولیات مہیا کرانے کی کوششوں کی تعریف کرتے ہوئے جناب پردھان نے کہا کہ مجھے اس بات کی خوشی ہے کہ اس ملک کے تیل اور گیس کے سرکاری یونٹ بدری ناتھ دھام کو ایک اسمارٹ روحالی شہر کے طور پر فروغ دینے کے خاکے کو عملی جامہ پہنانے کے لئے آگے آئے ہیں۔ سیاحت ان کلیدی صنعتوںمیں سے ایک ہے ، جوریاستوں کی ترقی میں اہم رول ادا کررہی ہے۔ بدری ناتھ جیسے مقامات کے فروغ سے مزید سیاحوںکو راغب کرنے میں مددملے گی ،جس کے نتیجے میں ریاستی معیشت مستحکم ہوگی۔
اس موقع پر اظہار خیال کرتے ہوئے جناب تیرتھ سنگھ راوت نے کہا ’’میں مرکزی وزیر جناب دھرمیندر پردھان اور تیل اور گیس کے سرکاری یونٹوں کو اس باوقار پہل میں حمایت دینے پر مبارکباددیتا ہوں ۔ جناب پردھان کا ، اس ملک کے عوام کے دلوں میں ایک خصوصی مقام ہے۔ ہمارے ملک میں اس جگہ کا شمار ملک کے سب سے زیادہ مقدس مقامات میں ہوتا ہے اور پورے ملک میں عقیدت مندوں کے لئے بہترین سہولیات فراہم کرنے کے لئے ترقیاتی سرگرمیوں کی شدید ضرورت ہے ۔ اتراکھنڈ سرکار اور تیل اور گیس کے سرکاری یونٹ دونوں کی مشترکہ کوششوں سے ہمیں امید ہے کہ شری بدری ناتھ دھام کی تجدید تین سال کی مدت کے اندر اندر مکمل ہوجائے گی۔